
CONCLUZII: 


e Tendinţa marcantă a geopoliticii 
secolului XXI rezidă în faptul că Occi- 
dentul furnizează securitate şi asis- 
tentă economică Estului, iar Estul 
asigură resurse Vestului „energofag”. 
e Centrul de gravitate al producției 
mondiale se mută treptat spre alte 
spații din Sud, Caucaz, Caspica, Asia 
Centrală, care constituie, în ultimul 
timp, zonele de interes ale statelor mari 
consumatoare. 

e Cu toate acestea, competiția pentru 
resurse energetice în lumea contem- 
porană rămâne încă o Sursa impor- 
tantă de tensiuni, crize şi conflicte 
atâta timp, cât cererea creşte mult mai 
rapid decât oferta, iar rezervele majore 
de hidrocarburi sunt localizate în zone 
caracterizate de profunde dezechilibre 
politico-economice şi instabilitate. 

e În viitorul apropiat, este foarte posi- 
bil ca  geoeconomia şi geopolitica 
energiei să modifice profund peisajul 


alianțelor internaţionale, anticipând o 
lume dinamică, fluidă, dominată de o 
logică rezumată sugestiv de Lordul 
Palmerston, acum mai bine de 150 de 
ani: „un Stat nu are prieteni Sau 
duşmani permanenți, ci doar interese 
permanente”. 

e Toate aceste evoluţii anunţă o lume 
a cooperării selective, în care actorii 
principali vor fi mai puțin alianțele 
tradiționale şi din ce în ce mai mult 
coaliţiile informale, flexibil construite 
în jurul unui interes strategic 
punctual. 

e Crizele şi conflictele politico-militare 
se vor intersecta şi în viitor cu compe- 
tiția pentru resurse energetice. Dacă 
competiția economică pe piața mon- 
dială a petrolului şi gazelor naturale s- 
ar derula după reguli concurenţiale 
clare, aceasta nu ar atrage automat 
după sine declanşarea de crize şi 
conflicte politico-militare. 

1. Principali factori de risc, pericole şi amenințări. 
Vulnerabilități existente la adresa securităţii regionale şi globale 


Europa de astăzi trece printr-o perioadă plină de 
provocări derivate nu numai din transformările ce se 
desfăşoară în mediul de securitate naţional, ci din 
reconfigurările de pe întreaga scena internaţională. 

Globalizarea, ascensiunea economiilor emergente, 
amplificarea concurenţei economice etc. acutizează 
problematica energetică, cu deosebire componenta ei 
petrolieră. Pe acest fundal, securitatea energetică se 
afirmă puternic ca o latură aparte a securității naţionale, 
regionale şi globale. Dezbaterea asupra securității 
energetice nu se mai poate centra doar pe dimensiunea 
economică. Asigurarea acoperirii necesarului energetic, 
implică astăzi, mai mult decât în trecut, corelaţii cu 
aspectele politice, militare şi nu numai ale securităţii în 
ansamblul său. 

Anumiți indicatori de stabilitate şi securitate 
regională din Zona Mării Negre sunt reprezentaţi în 
anumite politici publice de dezvoltare care se doresc a fi 
implementate de către principalii actori din această 
regiune. Unii dintre indicatori sunt coOnsideraţi a fi: 

a) stabilitatea politică internă; 

b)dezvoltarea economiei de piață; 

c) alocarea resurselor; 


d) accesul la resurse strategice; 

e) respectarea drepturilor şi libertăţilor funda- 
mentale; 

f) calitatea vieții; 

g)realizarea controlului civil democratic asupra 
forțelor armate; 

h)stadiul reformei organismului militar; 

i) implicarea în conflicte armate (la nivel național, 
zonal, regional sau global); 

j) posesia, folosirea sau producerea de armament 
nuclear, biologic sau nuclear; diferențele de natură 
culturală între valorile naționale şi cele ale vecinilor; 

k)participarea şi colaborarea în plan regional şi 
global; 

1) degradarea mediului etc. 

Indicatorii enumeraţi mai sus sunt doar o parte 
dintr-un palier mult mai larg de factori care asigură 
securitatea într-o abordare simetrică a tuturor proceselor 
care sunt prognozate. Într-o astfel de analiză, toate 
acestea sunt necesare printr-o evaluare eficientă în ceea 
ce priveşte vulnerabilitățile, riscurile, pericolele şi 
amenințările la adresa securităţii regionale. 


2. Vulnerabilităţile regiunii 


Se poate spune că Marea Neagră este o regiune de 
convergență a intereselor marilor actori globali iar 
poziţiile unor jucători mai mici trebuie să se configu- 
reze prin raportarea permanentă la aceste interese. 

Principala vulnerabilitate a regiunii este constituită 
de diferenţele dintre ţările ce o compun. Este vorba aici 
nu numai despre componentele securităţii (politică, 
economică, socială, militară şi de mediu) ce caracte- 
rizează regiunea Mării Negre şi Balcanii, ci, mai ales, 
despre stadiile diferite de dezvoltare în care se află 
țările din spaţiul analizat. Într-un scenariu pesimist al 
evoluţiei regionale, aceste diferenţe ar potenţa incapa- 
citatea statelor de a coopera, având efecte negative 
asupra procesului de integrare europeană şi euro- 
atlantică. În general, vulnerabilităţile regiunii sunt cele 
specifice statelor aflate în tranziţia de la totalitarism la 
democraţie: 

a) apartenența majorităţii țărilor din regiune la 
blocul comunist, a cărui prăbuşire le-a aruncat într-un 
„vid? geostrategic, din care au încercat să iasă prin 
inițierea unui proces dificil de tranziţie atât la nivel 
intern, cât şi la nivel extern; 


b) nefinalizarea acestui proces în nici unul dintre 
domeniile vieţii societăţii (economic, politic, social); 

c) marea varietate etnică, culturală şi religioasă a 
regiunii. De exemplu, Turcia este vulnerabilă la instabi- 
litatea regiunii din cauza legăturilor sale etnice cu 
georgienii, azerii şi abhazii.! 

d) componenta de mediu care este adusă în discuţie 
în special în spațiul comunitar. 

- Vulnerabilitatea, după cum este definită şi în alte 
lucrări ale Centrului de Studii Strategice de Apărare şi 
Securitate, reprezintă, pe larg: rezultatul combinării 
riscurilor existente la adresa unei societăți cu 
capacitatea acesteia de a face față şi de a supraviețui 
situaţiilor de urgenţă internă şi externă. 


! Apud Halil AKINCI, Dezvoltarea unei noi strategii 
euroatlantice pentru regiunea Mării Negre: constrângeri şi 
perspective, în Ronald D. ASMUS, Konstantin DIMITROV, 
Joerg FORBRIG (editori), „O nouă strategie euro-atlantică 
pentru regiunea Mării Negre”, Geopolitica Nr.1(5)/2005, an 
IV. Editura IRSI, Bucureşti, 2004, pp. 57-64. 

3. Marea Neagră — un pivot geopolitic în dispută? 


Situată în proximitatea Heartland-ului, al cărui 
control face obiectul unui joc politic diplomatic 
economico-militar extrem de complex, Marea Neagră a 
devenit, în special după 11 septembrie 2001 dar mai 
ales odată cu extinderea NATO din 2002, un spaţiu de 
complicată întrepătrundere a frontierelor geopolitice şi 
geoeconomice şi un cadru de afirmare a noii comunități 
euroatlantice. De fapt, noua configurație a Mării Negre 
se anunța, încă din anii '90, când s-au trasat primele 
proiecte ale reţelelor de conducte care urmau să trans- 
porte resursele energetice ale Estului semi-periferic 
către zona euroatlantică calificată, sau, aşa cum o denu- 
mea Wallerstein, centrul sistemului mondial modern. 

De ce, până în acest moment, Marea Neagră a fost 
ignorată? Fiind localizată geografic la intersecţia 
spaţiilor de securitate europene euro-asiatice şi ale 
Orientului Mijlociu, Marea Neagră nu a fost considerată 
a fi centrul nici uneia din ele. 

În această problematică, explicaţia occidentală este 
clară: „Când a venit rândul Europei, prioritatea 
noastră au reprezentat-o ţările care se întindeau de la 
statele baltice până la cele din Balcanii Orientali. Când 
a fost vorba de fosta Uniune Sovietică ne-am concen- 
trat atenția asupra realizării unei noi relaţii de 
cooperare cu Moscova. Și, pe lângă conflictul israeli- 
ano-palestinian, interesele şi atenția din politica 
noastră pentru Orientul Mijlociu erau limitate de 
regulă la graniţa de sud a Turciei”. 

La aceste argumente se adaugă faptul că, pe de o 
parte, conflictul din fosta Iugoslavie a direcționat în 
bună măsură atenţia spre acest spaţiu iar conflictele 
îngheţate (Transnistria, Albania, Osetia de Sud, 
Karabah) şi situaţia reziduală lăsată prin destrămarea 
Uniunii Sovietice au fost ignorate. Socotită şi de către 
occidentali drept o zonă de „străinătate apropiată” a 
Moscovei, în care aceasta din urmă are interese 
speciale, Marea Neagră a captat foarte puţin atenţia 
Occidentului”. Totuşi, astăzi, regiunea Mării Negre se 
află în epicentrul eforturilor occidentale de a-şi proiecta 
interesele spre Caucaz şi Orientul Mijlociu. 

Punctul de plecare al abordării occidentale de azi 
în Marea Neagră a fost 11 septembrie 2001, moment 
care a condus la o modificare a opticii statelor occi- 
dentale faţă de întreaga regiune. Necesitatea creării unei 
„springboard” pentru combaterea terorismului islamic 
este întărită de o serie de factori structurali prezenți în 
regiunea Mării Negre cum sunt: state neconsolidate, 
slabă capacitate administrativă, sărăcie şi disparităţi 
economice, corupție şi crimă organizată. Totodată, 
lărgirea NATO (2002) şi UE (2007) până la graniţele 
Mării Negre şi mai ales aspirațiile globale ale acestor 
organizații determină ieşirea Mării Negre din „conul de 
umbră”. În prezent, Europa importă 50% din energie 


prin rute foarte complicate ce trec peste Bosfor şi 
Canalul Mânecii. Din 2020, Europa va importa 70% din 
necesarul de resurse energetice din afară. 

Deşi limbajul politic actual, în special cel 
occidental, este impregnat de expresii precum „noua 
importanță strategică a Mării Negre” este clar că 
problemele cu care se confruntă regiunea sunt 
preponderent unele apărute înaintea momentului 11 
septembrie 2001. Astfel, deşi, pe de-o parte, se 
clamează necesitatea realizării unui model de securitate 
cooperativă cu geometrie variabilă prin utilizarea/ 
completarea reciprocă a unor formule regionale cum 
sunt ONU, OSCE, UE, NATO/ Consiliul de Parteneriat 
Euro-Atlantic(EAPC)/ Parteneriatul pentru Pace (PpP), 
Iniţiativa de Cooperare în Europa de Sud-Est (SECI), 
GUUAM şi Organizaţia Cooperării Economice la 
Marea Neagră (OCEMN), pe de altă parte, principala 
dilemă a strategiilor occidentale se reduce la armo- 
nizarea intereselor strategice ale Rusiei, mai puţin cele 
ale Ucrainei, intrată în urma „revoluţiei portocalii” în 
sfera de influenţă americană, cu cele ale statelor NATO 
prezente la Marea Neagră. Astfel, după lărgirea 
Organizației Nord-Atlantice spre est, Occidentul este, 
încă odată, confruntat cu faptul că o extindere supli- 
mentară a propriei sfere (auto-percepută de stabilitate) 
la Marea Neagră „poate fi recepționată de mulţi ruşi ca 
fiind ostilă”. De fapt, această teamă difuză nu este fără 
un substrat real. După reculul Rusiei în anii '90, din 
Europa Centrală şi de Est, macro-strategia occidentală 
multi-fazată a ajuns la Marea Neagră. 

Dilema abordării Mării Negre, precum şi faptul că 
această etapă face parte dintr-un plan mai vast, o pan- 
idee creionată cu mult timp înainte, nu mai este un 
secret. Acest fapt este detaliat chiar de occidentali după 
cum urmează: „Pe această cale se poate pune temelia 
pentru finalizarea celei de-a treia faze a unei Europe 
lărgite. Prima fază a inclus ancorarea Poloniei şi a 
țărilor de la Vişegrad. 

Cea de-a doua fază a mărit viziunea noastră a unei 
Europe lărgite prin includerea noilor democraţii de la 
zona Baltică până la Marea Neagră. Astăzi ne confrun- 
tăm cu provocarea de extindere a strategiei cu scopul 
de a cuprinde o Europă întinsă de la Belarus în Nord 
către limita estică a regiunii Mării Negre la sud. 

Finalizarea acestei viziuni pentru o Europă uni- 
tară şi liberă ar putea fi un avans considerabil pentru 
cauza democraţiei, integrării şi securităţii în regiunea 
euroatlantică. Ar reprezenta şi o poziție mai bună a 
Statelor Unite şi Europei în abordarea provocărilor din 
Orientul Mijlociu lărgit. Întrebarea cheie nu este dacă 
acest lucru este dezirabil ci dacă este realizabil”. 

Dezintegrarea URSS şi apariția pe teritoriul ei a 15 
noi state independente a generat pentru Rusia un adevă- 

rat recul geopolitic şi geostrategic. Tot ce s-a acumulat 
din punct de vedere geopolitic în perioada din secolul 
XVIII până în 1945 a fost pierdut. În opinia unor 
cercetători ruşi, după prăbuşirea URSS „in plan 
geopolitic, Rusia s-a pomenit în situația de după Pacea 
de la Brest din anul 1915, iar în plan social-economic, 
în situația anului 1920 după războiul civil”. 

În urma colapsului URSS, Moscova a pierdut nu 
numai 24% din teritoriu şi cca. 40 % din populaţie, dar 
şi principalele repere ale politicii sale externe. Acest 
fapt a confruntat mai bine de un deceniu conducerea de 
la Kremlin cu problema identificării unei noi identități 
pentru Rusia în sistemul relaţiilor internaţionale”. Acest 
plan de extindere a sferei de influență americane, prin 
intermediul mijloacelor soft, cum sunt “revoluțiile 
trandafirilor sau “portocalie” transpare în majoritatea 
luărilor de poziţie ale înalților demnitari americani. 
Astfel, în cursul audierilor secretarului de stat american, 
fost consilier pe probleme de securitate naţională al 
administraţiei Bush, (Condoleezza Rice, în fața 
Comitetului pentru Relații Externe al Senatului SUA, 
declara: „Cu siguranță că lumea noastră rămân locuri 
unde tirania este prezentă — şi America îi va susține pe 
oamenii oprimaţi din fiecare continent — în Cuba, 
Burma, Coreea de Nord, Iran, Belarus şi Zimbabwe. 
Lumea ar trebui să aplice ceea ce numea Natan 
Sharansky drept „testul pieței oraşului”: dacă o 
persoană nu poate să-şi exprime părerea în centrul 
oraşului său, fără frica de a fi arestat, închis, sau rănit 
fizic, atunci persoana respectivă trăieşte într-o 
societate bazată pe teamă, nu într-o societate liberă. Nu 
ne vom odihni până ce fiecare persoană care locuieşte 
într-o „societate bazată pe frică” nu şi-a câştigat 
libertatea” (Dr. Condoleezza Rice -Declarația Pregătită 
la Audierea DE Confirmare înaintea Comitetului 
Senatului de Relaţii Externe, Washington DC, ianuarie 
18, 2005). 

Această viziune geopolitică este însă împărtăşită şi 
de către noii parteneri zonali ai Occidentului cum este 
Georgia. Această ţară a devenit una din „mărcile” 
occidentale la Marea Neagră care are misiunea de a 
asigura, în primul rând, securitatea conductelor 
petroliere de pe ruta Baku-Tbilkisi-Ceyhan. Indiferent 
de temele predilecte ale noii propagande dezvoltate de 
statele occidentale (identitatea de valori, extinderea 
arealului democraţiei, redescoperirea unor teritorii de 
cultură europeană), este foarte clar faptul că principala 
rațiune de a fi (în accepțiunea termenului american de 
„nation building”), a unor ţări precum Azerbaidjan sau 
Georgia, este aceea de a asigura un acces sigur al 
Occidentului la petrolul caspic. Celelalte dimensiuni, 
noile ideologii create în laboratoare occidentale şi 
asumate de autorităţile acestor „emerging states”, 
reprezintă suportul ideologic prin care noile elite 
justifică existenţa statelor pe care le conduc şi care intră 
în conflict cu viziunea neo-imperială rusă. 


Astăzi, harta politică a zonei Mării Negre este 
influențată de o fostă superputere, Rusia, şi două puteri 
regionale Ucraina şi Turcia. Ca succesoare a URSS, 
Rusia este în continuare un factor major în regiunea 
Mării Negre. După o foarte lungă perioadă de timp când 
Moscova era cel mai important actor în Marea Neagră, 
aceasta caută să-şi menţină rolul de pivot pe care l-a 
jucat odată în construirea şi menţinerea „arhitecturii 
Războiului Rece al țărmurilor”. 

Concepţia neo-imperială a Rusiei în Marea Neagră 
îşi are originea în epocile ţaristă şi sovietică dar mai 
ales în nevoia de a contracara expansiunea în regiune a 
SUA şi UE. În acest sens, preşedintele rus Vladimir 
Putin a manifestat permanent un interes sporit pentru 
flota rusă din Marea Neagră, care în pofida uzurii 
morale din ultimii 15 ani reprezintă o forță semni- 
ficativă de care trebuie să se țină seama. Declaraţiile de 
genul „bazinul Mării Negre şi al Mării de Azov se află 
în zona rusă de interes strategic” or „Marea Neagră 
oferă Rusiei acces direct la cele mai importante rute 
globale de transport” nu fac decât să sublinieze faptul 
că Rusia nu doreşte să-şi abandoneze poziţiile deţinute 
în Marea Neagră. 

Aceste deziderate sunt susținute pe teren prin 
diverse metode; Moscova continuă să obstrucţioneze 
retragerea bazelor sale din Georgia Batumi şi 
Akhalkalaki“, angajament luat la summit-ul OSCE de la 
Istanbul din noiembrie 1999; Totodată sunt exploatate 
tendinţele separatiste ale Abhaziei şi Osetiei de Sud şi a 
republicii autonome Adjaria; deşi în 2000 au existat 
unele gesturi care puteau indica faptul că Federaţia 
Rusă ar începe să-şi respecte angajamentele interna- 
tionale privind retragerea bazelor sale militare din 
Georgia, totuşi cu excepția bazei de la Vaziani şi la 
nivel declarativ (verificarea fiind imposibilă) baza de la 
Gudauta, de fapt majoritatea trupelor ruse au rămas pe 
poziţii şi uneori, desfăşoară acţiuni militare, 

„Aderarea României şi a Bulgariei la NATO — şi la 
UE — ne face să sperăm că etapa finală a făuririi unei 
Europe cu adevărat unite a început într-adevăr. Prin 
decizia sa de la Praga, NATO cuprinde practic întreaga 
comunitate a Mării Negre, fie prin apartenenţa directă 
la Alianţă, fie prin relaţii speciale cu Rusia şi Ucraina”. 
La dezintegrarea Uniunii Sovietice, flota rusă din 
Marea Neagră avea un număr de nave de război 
(inclusive submarine) care varia, conform estimărilor 
specialiştilor, între 300 şi 635, iar numărul personalului 
asociat cu această flotă era estimat la 47.000 — 70.000 
oameni; până în 1995, flota rusă rămăsese cu 
aproximativ 48.000 oameni, 14 submarine, 31 nave de 
suprafață, 43 nave de patrulare şi de coastă, 125 de 
avioane de luptă şi 85 de elicoptere; echipamentul 
acoperit de prevederile Tratatului CFE o divizie pentru 
apărarea coastei, având 175 de tancuri, 450 transpor- 
toare blindate, de piese de artilerie; în compunerea 
flotei era inclusă totodată o brigadă de infanterie marină 

cu 50 de tancuri, 218 transportoare blindate şi 45 de 
piese de artilerie. 

Strategia rusească este marcată de fapt de două 
tendinţe contradictorii, pe de-o parte se încurajează 
dezvoltarea unei atmosfere de încredere prin angrenarea 
organizaţii, scheme de cooperare regională, în acţiuni 
comune de prezervare a securității împotriva aşa-ziselor 
„noi riscuri” iar pe de altă parte se foloseşte forța 
militară în conflicte înghețate sau doar cu rol de 
descurajare în momentul în care Moscova constată că 
orientarea unor state riverane tinde să ia o turnură 
periculoasă. 

Proaspăt ieşită din revoluția portocalie, după cele 
mai multe opinii, subsidiată puternic de Occident, 
Ucraina devine un avanpost vestic la întretăierea a trei 
mase geopolitice:  euro-atlantică,  euro-asiatică şi 
islamică. Deşi nesemnificativă ca forță navală în Marea 
Neagră (comparativ cu Rusia şi chiar Turcia) Ucraina 
este o piesă importantă în puzzle-ul occidental al 
traseelor energetice. Prin operaţionalizarea terminalului 
petrolier Odessa, Ucraina are posibilitatea de a 
regulariza fluxul petrolier dinspre Caspica şi Orientul 
Mijlociu spre Europa. Chiar dacă, la nivel subregional, 
Ucraina rămâne un jucător cu o anumită pondere este 
evident că această pondere depinde în bună măsură de 
traiectoria pe care o vor imprima acestei țări cancelariile 
occidentale. 

Astfel, deşi o prezență semnificativă în Marea 
Neagră, flota turcă are ca principal obiectiv asigurarea 
securității Strâmtorilor şi mai ales capacitatea de a 
opera în cadrul strategiilor NATO. Implicată în diverse 
scheme de colaborare regională  (OCEMN, 
BLACKSEAFOR). 

Turcia are o serie de interese proprii pe care şi le 
promovează nu întotdeauna în consonanţă cu acelea ale 
aliaților riverani din NATO (România şi Bulgaria), 
conştientă de faptul că nici o strategie regională nu va 
putea face abstracţie de viziunea sa. Unde se poziţio- 
nează România în această constelație geopolitică? 

Totodată, România subscrie la politicile NATO şi 
UE de a sprijini procesele democratice în regiune şi la 
acordarea de asistență directă statelor în tranziție. 
Stabilitatea va fi proiectată în ariile adiacente Mării 
Negre în armonie cu politicile NATO şi UE. 

De obicei, atunci când Moscova desfăşura acțiuni 
militare aşa-zis antiteroriste pe teritoriul Georgiei, 
principala scuză oferită opiniei publice internaţionale 
era aceea că datorită faptului că Georgia nu are 
capacitatea de a-şi securiza frontierele, Rusia este 
nevoită să intervină pentru a combate grupurile teroriste 
cecene; de altfel, pe plan internaţional există destule 
suspiciuni referitoare la identitatea sponsorilor aşa 
zişilor terorişti ceceni din Pankisi, în spatele cărora se 
pare că au stat serviciile speciale ruse”. 

Judecând după documentele oficiale ale 
administrației de la Bucureşti, viziunea românească 


porneşte de la faptul că deoarece riscurile şi 
oportunitățile din zona Mării Negre sunt similare cu 
cele din alte spații, de exemplu Mediterana, se poate 
crea o viziune comună care să coaguleze Europa de 
Sud-Est, Marea Neagră, Caucazul şi Mediterana; 
această viziune comună ar trebui să aibă printre 
regiune securizarea rutelor energetice °. 

România va sprijini aceste procese şi prin 
„dezvoltarea relațiilor de cooperare cu Federația Rusă 
ca jucător regional major”. Ca membru fondator al 
Organizației pentru Cooperare Economică la Marea 
Neagră, România sprijină obiectivele acesteia (dialog 
continuu cu UE, Pactul de Stabilitate, lupta împotriva 
crimei organizate, Planul de Acțiune în domeniul 
transporturilor), considerând că OCEMN are un 
potențial semnificativ pentru dezvoltarea cooperării 
economice la nivel regional, pentru promovarea 
stabilității şi securității, ca şi pentru construirea unei 
comunități de interese şi valori la Marea Neagră89. 
Dincolo de retorica oficială a Bucureştiului, valoarea 
strategică a României a fost remarcată şi de preşedintele 
SUA, George Bush care, în cursul istoricei sale vizite la 
Bucureşti, prefigurând oarecum rolul pe care Statele 
Unite îl rezervă României a menţionat în discursul rostit 
în Piaţa Universităţii din Bucureşti: „you can help our 
Alliance to extend a hand of cooperation across the 
Black Sea”. În acest context, este clar că situarea 
regiunii în vecinătatea imediată a NATO (şi a UE), dar 
şi a Orientului Mijlociu Lărgit, perspectiva amplasării 
unor facilități militare americane pe ţărmul românesc şi 
bulgăresc al Mării Negre, acumularea în cadrul său a 
problemelor nerezolvate ale Europei (conflictele 
îngheţate, criminalitatea transfrontalieră, deficitele 
democratice), dar şi prezența unor importante resurse 
energetice de interes pentru SUA şi statele europene 
sporesc valoarea strategică a României în regiunea 
Mării Negre pentru comunitatea euro-atlantică. În 
cadrul NATO, România, alături de Bulgaria şi Turcia, a 
promovat în premieră tema Mării Negre în pregătirile 
Summit-ului NATO de la Istanbul. Astfel, importanţa 
regiunii pentru comunitatea euro-atlantică şi dispo- 
nibilitatea NATO de a dezvolta un rol în regiune, 
complementar iniţiativelor regionale şi-a găsit consa- 
crarea, în cadrul comunicatului Summit-ului. Totuşi, în 
pofida unor atuuri certe, România nu are deocamdată 
mijloacele care să îi permită o poziție proprie. Toată 
retorica oficială pedalează pe teme deja întoarse pe 
toate părţile şi care sunt în bună măsură epuizate încă 
din anii 90. Orice încercare a României de a-şi depăşi la 


oricărei inițiative. Experienţa participării României la o 
serie de scheme de cooperare regională, trilaterală 
cuadrilaterală (în anii 90 s-a înregistrat o inflaţie de 
astfel de iniţiative) arată că nu s-au înregistrat beneficii, 

nici economice nici de influență pe măsura ideilor. Din 
punct de vedere geopolitic România nu are cum să aibă 
o poziţie bine delimitată deoarece potențialul său 
economic şi militar pur şi simplu nu îi permite. La 
aceasta se adaugă şi diferența de interese chiar cu unii 
aliați riverani din NATO, dar mai ales faptul că orice 
strategie de a edifica o relație normală cu Ucraina a 
reprezentat un eşec constant. 

Faptul că România şi Bulgaria sunt astăzi 
avanposturile NATO la Marea Neagră, iar SUA doresc 
amplasarea unor baze militare în aceste ţări, arată foarte 
clar că jocul de şah pentru stăpânirea Rimlandului este 
în desfăşurare iar România este o piesă importantă a 
acestuia. 

PROPUNERI: 


e Necesitatea de a oferi securitate energetică presupune depăşirea 


unor 


vulnerabilități, pericole, ameninţări şi riscuri pe o arena internațională aflată 
în tranziție de la lumea bipolară spre o nouă fizionomie a sistemului relațiilor 
internationale. 

e Soluția cea mai adecvată epocii actuale o constituie democratizarea şi 
securizarea surselor de hidrocarburi prin mijloace non-militare, iar modul de 
rezolvare a consumului din ce în ce mai mare pare să fie interdependența, nu 
(in)dependenţa energetică. În ceea ce priveşte securitatea energetică a UE, 
importanța nu este doar asigurarea unor rute alternative de tranzit necontrolate 
de Rusia, ci, în primul rând, securizarea unor surse multiple de furnizori. O 


diversificare a furnizorilor, precum şi a rutelor de tranzit poate stimula 
competiția pe piața energetică, reducând potenţialul de şantaj. 

